Rafmagn fór af á Snæfellsnesi laust fyrir klukkan tíu í kvöld vegna bilunar á línunni frá Vatnshömrum skammt frá Hvanneyri að Vegamótum . Viðgerðarflokkar RARIK vinna nú við að finna og gera við bilunina . Starfsmenn RARIK segja að rafmagn komist á að hluta á næstu klukkutímum . Stykkishólmur fékk í kvöld rafmagn frá dísilvarafstöð og verið er að koma varaafli á í Ólafsvík . Þá er verið að tengja inn rafmagn á svæðið frá Búðardalslínu . Víða varð sjónvarpslaust við Breiðafjörð þegar sendir í Stykkishólmi varð óvirkur vegna rafmagnsleysisins .